Հայաստանում մեծ թվով ԶԼՄ-ներ կան: Երկրում գործում են տարբեր հեռուստաընկերություններ, թերթեր, կայքեր, սոցիալական մեդիա: Հայաստանում ինտերնետի մուտքի խնդիր չկա, ինչպես և չկա նրա որակի հետ կապված խնդիր: Նույնիսկ առանձին գյուղերի բնակիչները մուտք ունեն դեպի այն նույն ինֆորմացիան, ինչ-որ Երևանի բնակիչները: Քանի որ ԶԼՄ-ները մեծաթիվ են, ապա հայտնած կարծիքներն էլ, բնական է, որ պետք է լինեն բազմազան: Այդ ամենից մարդը կարող է իր համար ընտրել ճիշտը: Հայաստանում վաղուց գրաքննություն գոյություն չունի, ինչը դրական է անդրադարձել ինչպես ԶԼՄ-ների քանակի, այնպես էլ բազմակարծության զարգացման վրա: Խոսքի ազատության իրավունքով Հայաստանը ետխորհրդային երկրների, ինչու չէ նաև աշխարհի երկրների շարքում առաջին տեղերում է: Սա շատ կարևոր ձեռքբերում է, ու մենք դա պետք է զարգացնենք: